ПРЕДЛОГ ЗАКОНА

О ИЗМЕНИ И ДОПУНИ ЗАКОНА

О НАКНАДАМА ЗА КОРИШЋЕЊЕ ЈАВНИХ ДОБАРА

Члан 1.

У Закону о накнадама за коришћење јавних добара („Службени гласник РС”, бр. 95/18, 49/19, 92/23 и 109/25), у члану 109. став 1. тачка 1) мења се и гласи:

„1) физичка лица која имају пребивалиште на територији јединице локалне самоуправе на чијој територији се налази заштићено подручје и физичка лица која имају пребивалиште на територији јединице локалне самоуправе која се граничи са територијом јединице локалне самоуправе на чијој се територији налази заштићено подручје, и то: за улазак и коришћење моторног возила;”.

После тачке 1) додаје се тачка 1а), која гласи:

„1а) физичка лица која имају пребивалиште у заштићеном подручју за коришћење непокретности у заштићеном подручју у којем имају пребивалиште;”.

Члан 2.

Овај закон ступа на снагу осмог дана од дана објављивања у „Службеном гласнику Републике Србије”.